Kofi Annan

**Kofi Atta Annan** Ya kasance ɗan diplomasiya ne na ƙasar Ghana wanda ya taɓa zama Sakatare na baƙwai na Majalisar Ɗinkin Duniya, daga watan Janairun shekara ta( 1997), zuwa Disambar shekarar ta (2006.) An naɗa shi ɗan Majalisar Ɗinkin Duniya har ya kasance ya ɗauki lambar yabo ta *Nobel Prize* a shekarar 2001. Shine wanda ya kafa shugaban ƙungiyar Kofi Annan, da shugaban ƙungiyar dattawan duniya, wanda ƙungiyar Nelson Mandela ta kafa. Annan ya shiga Majalisar Dinkin Duniya a shekarar 1962, yana aiki a ofishin Hukumar Lafiya ta Duniya da ke Geneva. Yaci gaba da aiki a wurare daban-daban a Hedkwatar Majalisar Dinkin Duniya, ciki har da zama mataimakin sakatare-janar na ayyukan kiyaye zaman lafiya tsakanin Maris 1992 da Disamba 1996. An nada shi a matsayin sakatare-janar a ranar 13 ga Disamba 1996 ta Kwamitin Tsaro kuma daga baya Majalisar Dinkin Duniya ta tabbatar da shi, wanda ya sa ya zama na farko da aka zaba daga cikin ma'aikatan Majalisar Dinkin Duniya kanta. An sake zabensa don wa'adi na biyu a shekarar 2001 kuma Ban Ki-moon ya gaje shi a matsayin sakatare-janar a shekarar 2007.

A matsayinsa na Sakatare-janar, Annan ya sake fasalin ofishin Majalisar Dinkin Duniya, yayi aiki don yaki da cutar kanjamau (musamman a Afirka) sannan ya kaddamar da Majalisar Dinkin Duniya Global Compact. An soki lamirin rashin fadada kwamitin sulhun, ya kuma fuskanci kiraye-kirayen yin murabus bayan da aka gudanar da bincike kan shirin samar da mai, amma an wanke shi da laifin cin hanci da rashawa.
## Farkon rayuwa da ilimi
An haifi Kofi Annan a Fante New Town, wani yanki na kabilar Fante a Kumasi a Gold Coast (wanda yanzu ake kira Ghana) a ranar 8 ga Afrilu 1938. Ƙanwarsa tagwaye, Efua Atta, wadda ta rasu a 1991, tana da sunan tsakiyar *Atta*, wanda a harshen Akan yake nufin "tagwaye". Annan da ƙanwarsa sun fito daga ɗaya daga cikin dangin Fante masu daraja a ƙasar; kakanninsu biyu da kuma kawunsu dukkansu sun kasance manyan sarakunan Fante, kuma ɗan uwansu Kobina ya zama jakadan Ghana a Morocco.

A cikin al’adar sunayen Akan, wasu yara ana kiran su da sunan ranar da aka haife su, wani lokaci kuma gwargwadon adadin yara da suka riga su. *Kofi* a harshen Akan shi ne suna daidai da ranar Juma’a, ranar da aka haifi Annan. Sunan Annan a Asante yana nufin ɗa na huɗu a haihuwa. Annan ya ce sunansa yana ƙwanƙwasa da kalmar "cannon" a Turance.

Daga 1954 zuwa 1957, Annan ya halarci makarantar Mfantsipim, makarantar kwana ta samari ta Methodist a Cape Coast wadda aka kafa a shekarun 1870. Annan ya ce makarantar ta koya masa cewa "ko ina ake wahala, mutane a ko’ina abin ya shafa ne". A shekarar 1957, wadda Annan ya kammala karatu daga Mfantsipim, Gold Coast ta sami ‘yancin kai daga Birtaniya ta kuma fara amfani da sunan "Ghana".

A 1958, Annan ya fara nazarin tattalin arziki a Kwalejin Kimiyya da Fasaha ta Kumasi, wadda yanzu ake kira Jami’ar Kimiyya da Fasaha ta Kwame Nkrumah a Ghana. Ya samu tallafin makaranta daga Ford Foundation, wanda ya ba shi damar kammala karatun digirinsa a tattalin arziki a Macalester College a Saint Paul, Minnesota, Amurka, a 1961. A lokacin da yake Macalester, Annan ya shahara da jagorancinsa cikin nutsuwa da hangen al’adu daban-daban, siffofi da suka zama ginshiƙai a aikinsa na diflomasiyya daga baya. Daga nan Annan ya kammala digirin  (DEA) a fannin Dangantakar Kasa da Kasa a Graduate Institute of International and Development Studies a Geneva, Switzerland, daga 1961 zuwa 1962. Bayan wasu shekaru na gogewar aiki, ya yi karatu a MIT Sloan School of Management (1971–72) a cikin shirin Sloan Fellows inda ya samu digirin master's a fannin gudanarwa.

## Aikin Diflomasiyya
A shekarar 1962, Annan ya fara aiki a matsayin jami'in kasafin kudi ga Hukumar Lafiya ta Duniya wata hukuma ta Majalisar Dinkin Duniya (UN).Daga 1974 zuwa 1976, ya yi aiki a matsayin manajan Kamfanin Ci gaban Yawon Bude Ido na Ghana mallakar gwamnati a Accra.
A shekarar 1980 ya zama shugaban ma'aikata na ofishin Hukumar Koli ta Majalisar Dinkin Duniya kan 'Yan Gudun Hijira (UNHCR) a Geneva. Tsakanin 1981 da 1983, ya kasance memba na Kwamitin Gudanarwa na Makarantar Kasa da Kasa ta Geneva.
A shekarar 1983 ya zama daraktan ayyukan gudanarwa na sakatariyar Majalisar Dinkin Duniya a New York.A 1987, an nada Annan a matsayin mataimakin sakataren janar na Gudanar da Albarkatun Dan Adam da Mai Tsaron Tsaro na tsarin Majalisar Dinkin Duniya.A shekarar 1990, ya zama Mataimakin Sakataren Janar na Tsare-tsare na Shirye-shiryen Kasafin Kudi da Kulawa.

**HOTUNA.**
File:Kofi Annan (2018).jpg
File:Kofi Annan Institute, Macalester College 790 01.jpg
File:Kofi Annan Institute, Macalester College 790 01.jpg
File:Bush_Welcomes_Quartet_Principals_to_White_House.jpg|Kofi Annan tare da wasu mukarrabai a fadar Bush
File:Msc_2005-Saturday,_09.00_-11.00-IMG_3732.jpg|Kofi Annan a 2005
File:Msc_2005-Sunday-Kofi.jpg|Kofi Annan na jawabi
File:Blair_G8_July7th05.jpg|Kofi Annan a taron G8 karo na 32 da Firayim minista Blair
File:Africa_Green_Revolution_Forum_2014_(15116176935).jpg|Kofi lokacin Afirka green revolution forum
File:Akbar_Hashemi_Rafsanjani_and_Kofi_Annan_in_Tehran.jpg|Kofi tare da Akbar Rafsanjani a Tehran


## Manazarta